বলিউডে কাছের মানুষজনের মতে, রণবীর এখন অনেক পরিণত। ‘সঞ্জু’র এক প্রচারণা অনুষ্ঠানে রণবীর কাপুর বলেন, ‘আমি আগের চেয়ে অনেক অভিজ্ঞ হয়েছি। সম্পর্কের যথাযথ মর্যাদা দিতে শিখেছি।’ ঠিক তাই, কাজের পাশাপাশি এবার নিজের ব্যক্তিগত জীবনকেও তিনি গুরুত্ব দিচ্ছেন। এরই মধ্যে আলিয়া ভাটের সঙ্গে তাঁর সম্পর্ক ক্রমেই গাঢ় হচ্ছে। এ ক্ষেত্র রণবীরের চাওয়া, তাঁদের এই সম্পর্ক নিয়ে কেউ যেন জল ঘোলা না করে। স্পষ্ট করে বললেন, ‘আমাদের সম্পর্ককে উপহাস বানিয়ে দেওয়া হোক, তা আমরা চাই না। প্লিজ, আমাদের সম্পর্ক নিয়ে তামাশা করবেন না।’রণবীর আরও বললেন, ‘সময় হলে সবকিছু জানতে পারবেন।’